
                    REFERAT DE APROBARE
la proiectul de hotărâre privind aprobarea  modificării și actualizării Statutului Asociaţiei de Dezvoltare Intercomunitară „Eco Buzău 2009” la care comuna Pârscov este membru asociat


În scopurile prevăzute de prevederile art.10 alin (1) din Legea nr.51/2006 privind serviciile publice comunitare de utilităţi publice, republicată, respectiv prevederile art.89 alin.(1) din Ordonanța de Urgență a Guvernului nr. 57/2019 privind Codul administrativ, cu completările și modificările ulterioare, Consiliul Local a aprobat prin hotărâre participarea 
comunei Pârscov , în calitate de asociat-membru fondator, la constituirea Asociaţiei de Dezvoltare Intercomunitară „Eco Buzău 2009”.
Asociaţia de Dezvoltare Intercomunitară „Eco Buzău 2009” a fost constituită în scopul înfiinţării, exploatării şi gestionării în comun a serviciilor de salubrizare a localităţilor precum şi realizarea în comun a unor proiecte de investiţii publice destinate înfiinţării şi dezvoltării a sistemelor de utilităţi publice.
Se impune o revizuire a Statutului Asociației potrivit prevederilor Hotărârii de Guvern nr. 293/2023 privind modificarea și completarea Hotărârii de Guvern nr. 855/2008 pentru aprobarea statutului-cadru al asociațiilor de dezvoltare intercomunitară cu obiect de activitate serviciile comunitare de utilități publice. 
Conform prevederilor Statutului modificarea actelor constitutive se face prin hotărâre a Adunării Generale a Asociației, după aprobarea acestora de către autoritatea deliberativă a fiecărei unități administrativ-teritoriale asociate. În acest sens, modificările prezentate în Anexa nr.1 au fost inserate în conținutul Statutului prezentat în Anexa nr. 2 la prezentul proiect de hotărâre.
În consecinţă, este necesară aprobarea modificării și actualizării Statutului Asociaţiei de Dezvoltare Intercomunitară „Eco Buzău 2009”, în sensul celor menţionate, motiv pentru care propun adoptarea proiectului de hotărâre în forma prezentată.

